《送樊掌教乃兄邦本归常山》
明代·黄仲昭

难弟承恩司教铎，迢迢相送入南闽。客窗风雨连床久，故国椿萱入梦频。

马踏暖云芳草路，帆冲晴霭绿杨津。遥知献寿高堂上，白发双亲满面春。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。